Mu program Entanda ya Buganda ku CBS FM nga 02.11.2022, abamegganyi Muwawu Mike eyafunye obugoba 19 ne Mulindwa Bruhan eyafunye obugoba 17 baayiseewo okwesogga olumeggana oluddirira ate Nkubuge Issa eyafunye obugoba 15 yeyawanduse.
Entanda ya Buganda ewagirwa Home Connect Properties Uganda Ltd.
Bino byebibuuzo ebyabuuziddwa;
1. Waliwo omuddo oguwanuuzibwa okuleeta omukisa.-. Kayaayaana.
2. Olugero: Nnasuze lungaaya – Asekera waŋŋenda nalwo.
3. Ekigambo mwannyinaze tukifuna luvannyuma lwakugatta bigambo bya njawulo, byebiriwa? – Mwana wa nnyina nze.
4. Omuntu ayina olugambo ennyo alina ekitonde kyageraageranyizibwako, kyekiriwa? – Enseenene.
5. Enkoko bwebiika amagi n’egamaamira naye nga teyafuna mpanga, amagi ago gaweebwa linnyaki? – Amazize.
6. Ba president ba Uganda babiri okuva 1971-1979 nga bwebaddiriŋŋana – Yusuf Kironde Lule ne Iddi Amiin Dada.
7. Omuwandiisi w’omuzannyo Olusozi lw’abatulege – Andrew Benon Kibuuka.
8. Ekimera kimu ekiwanuuzibwa nti bwokikozesa ennyo kikuleetera okwerabira – Omujaaja.
9. Olugero: Kamunye ow’empaka – Akubya nnyimu enduulu.
10. Ekigambo mmanju tukifuna oluvannyuma lw’okugatta ebigambo eby’enjawulo, byebiriwa – Emmanju w’enju.
11. Waliwo ekintu kyetugeraageranya ku muntu alimba ennyo nga tukyesigamya ku lugero lw’Abaganda – Ejjembe.
12. Ekikolwa ky’enkoko okunoonya w’egenda okubiika kiweebwa linnya ki mu nnono – Okutaga.
13. Ba president ba Uganda okuva mu 1981-1985 nga bwebaddiriŋŋana – Apollo Milton Obote II ne Tito Okello Lutwa.
14. Ani yawandiika omuzannyo Ndiwulira – Charles James Ssenkubuge.
15. Ekika ky’omuddo abaganda kyebawanuuza nti kireeta ebisiraani – Bbuza.
16. Olugero: Endwadde y’omuto tekwata – Ng’amuzaala muganzi.
17. Oluusi Abaganda bamanyi okusala ku bigambo nebisigala nga bimpi, ngeri ki Abaganda gyebasala ku kigambo Kaamulali – Kalali.
18. Omuntu ateewa kitiibwa ageraageranyizibwa ku kitonde ki – Enswa.
19. Bwoleeta enkoko awaka omulundi ogusooka, n’ogisulika omutwe mu nsuwa, kitegeeza ki? – Okuwunika enkoko.
20. Menya ba President ba Uganda babiri nga baddiriŋŋana okuva Uganda lweyafuna obwetwaze – Sir Edward Muteesa II ne Obote II.
21. Ani yawandiika omuzannyo Muduuma kwekwaffe – Wycliffe Kiyingi.
22. Empisa y’Okuwasa kw’Abaganda mwalimu okuwa omutwalo, ng’ensimbi tezinnaleetebwa baakozesa nga ki – Nswa.
23. Omuti okutannaleegwa ddiba gufuuke eŋŋoma, guweebwa linnya ki – Omulugwa.
24. Ekisoko: Okuva mu kintu obulekwe – Okugabira omuntu ekintu ng’okijje ku mutima.
25. Olugero: Anaatuubya engo – Embuzi asiba ku luzibaziba.
26. Mu lulimi lw’abassi b’enswa mulimu ekigambo enkwenda, kyekki? – Enkuyege ento.
27. Emmere y’Omuganda eno bwefumbwa n’ejja mu kifo ky’okugaga ate ekala bukazi, yeriwa? – Ebikongo.
28. Lubaale Nnende yabanga n’eŋŋoma ye enkulu, yaweebwanga linnya ki? – Mbaseege.
29. Ekitundu ky’olwala ekibeera mu ngalo mu nda nga tekirabika kiyitibwa kitya? – Ennono.
30. Ensimbi bwezaali tezinnateebwawo wano, Abaganda baakozesanga ki? – Okugulana.
31. Olugero: Empisi ey’amaddu – Efa kiteteme.
32. Omussi w’enswa bwaba asuubira ekiswa okubuuka nekitabuuka akyogerako atya? – Kikootedde.
33. Mu kwabya olumbe mubaamu Omukeeze, omukeeze aba nakakwate ki ku b’omunju eyo? – Mujjwa.
34. Amannya abiri gooyinza okuwa ekibumba ky’embogo – Ennyi oba olufuuwa.
35. Ekisoko: Okusigala mu malye – Okubeera mu mbeera embi ennyo nga tosobola kujeggyamu.
36. Lubaale Kaliisa alina obuwuka obumutawaanya buli kaseera, bwebuliwa? – Kawawa.
37. Effumu erikwasibwa Kabaka ku Matikkirwa ge, ani aliweesa? – Walukagga.
38. Omusolo gwava dda nga guweebwa wano mu Buganda, mpaayo ekintu kimu ekyeyambisibwanga mu kuwa omusolo – Enswa.
39. Emisu bwegiba girya ebisagazi gibeera gikuba emugudo, ekyo kitegeeza ki? – Eddoboozi eriva mu kamwa k’emisu nga gigaaya.
40. Olulimi oludda ku Kabaka lugamba nti Kabaka tagabula bifi, Kabaka agabula ki? – Biyungula.
41. Ekisoko: Okutema ku lw’ennamuganga – Okugezaako okukola ekintu kyotaasobole.
42. Olugero: Ddya ddungi – Lifumbisa newaalanga.
43. Essaza ly’Omubuganda eriyitibwa Mulerabalangira lyeriwa – Busujju.
44. Mu lulimi lw’abalimi ba kasooli mulimu kyebayita enkaŋŋa, kitegeezaki? – Kasooli akuze obulungi naye nga tannafuuka mberenge.
45. Ekikolwa ekyokutega ebyennyanja nga weeyambisa obutimba, kiweebwa linnya ki? – Okusuula obutimba.
Bikuŋŋaanyiziddwa: Kamulegeya Achileo K.
lug_Latn eng_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn cjk_Latn